เอกสารหมายเลข................

**พิธีการก่อนวาระการประชุม เรื่อง การมอบค่าตอบแทนผู้เสียหายในคดีอาญา**  
 ผู้เสียหายในคดีอาญาที่มีคำวินิจฉัยได้รับการเยียวยา ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จำเลยในคดีอาญา พ.ศ.2544 และที่แก้ไขเพิ่มเติม (ฉบับที่2) พ.ศ.2559

|  |  |
| --- | --- |
| ผู้เสียหาย | พฤติการณ์ที่ถูกกระทำ |
| 1. นายสุเทพ จันทร | เมื่อวันที่ 5 มิถุนายน 2559 เวลาประมาณ 15.00 นาฬิกา เหตุเกิดบริเวณหมู่ที่ 6 ตำบลอบทม อำเภอสามโก้ จังหวัดอ่างทอง ตามวันเวลาที่เกิดเหตุ ได้มีคนร้ายใช้อาวุธปืนลูกซองยิง นายสุเทพ จันทร (ผู้เสียหาย) ขณะขับขี่รถจักรยานยนต์ผ่านหน้าบ้านของ นายสุเทพฯ ถูกบริเวณหัวไหล่ นอนฟุบอยู่บริเวณหน้าบ้าน บิดาจึงพยุงเพื่อพาไปโรงพยาบาล แต่ได้ถูกคนร้ายใช้อาวุธปืนลูกซองยิงซ้ำบริเวณหน้าท้อง เป็นเหตุให้ นายสุเทพฯ ได้รับบาดเจ็บและเสียชีวิตในเวลาต่อมา ผู้ตายไม่มีส่วนเกี่ยวข้องกับ การกระทำความผิด |
| 2. นายอภิรักษ์ อ่อนระทวย | เมื่อวันที่ 18 มิถุนายน 2559 เวลาประมาณ 01.15 นาฬิกา เหตุเกิดบริเวณ  หน้าร้านสะดวกซื้อ (เซเว่น อีเลฟเว่น) ตำบลไผ่จำศีล อำเภอวิเศษชัยชาญ จังหวัดอ่างทอง เกิดเหตุ นายอภิรักษ์ อ่อนระทวย ถูกคนร้ายใช้อาวุธปืนยิงนายอภิรักษ์ อ่อนระทวย ทำให้เสียชีวิตในที่เกิดเหตุ ในเบื้องต้นพิจารณาแล้วเห็นว่า นายอภิรักษ์ อ่อนระทวย ไม่มีส่วนเกี่ยวข้องกับการกระทำความผิดดังกล่าว |
| 3. นางสาวสำเนา มโหฬาร | เมื่อวันที่ 27 พฤษภาคม 2559 เวลาประมาณ 20.30 นาฬิกา เหตุเกิดบริเวณ บ้านเลขที่ 5/3 หมู่ที่ 11 ตำบลบัวทอง อำเภอแสวงหา จังหวัดอ่างทอง ตามวัน เวลาที่เกิดเหตุ ขณะที่นางสาวสำเนา มโหฬาร (ผู้เสียหาย) นั่งอยู่หน้าบ้านที่เกิดเหตุ ได้มีคนร้ายซึ่งเป็นคนอยู่บ้านตรงข้ามกันได้ใช้อาวุธปืน ยิงนางสาวสำเนาฯ จำนวน  1 นัด เป็นเหตุให้ นางสาวสำเนาฯเสียชีวิตในที่เกิดเหตุ โดยผู้ตายไม่มีส่วนเกี่ยวข้องกับการกระทำความผิด |

-----------------------